కోట శ్రీనివాస్ పూజారి

కోట శ్రీనివాస్ పూజారి  కర్ణాటక రాష్ట్రానికి చెందిన రాజకీయ నాయకుడు. ఆయన  రెండుసార్లు కర్ణాటక శాసనమండలికి ఎమ్మెల్సీగా ఎన్నికై,  ప్రస్తుతం బసవరాజు బొమ్మై మంత్రివర్గంలో బీసీ & సాంఘిక సంక్షేమ శాఖల మంత్రిగా భాద్యతలు నిర్వహిస్తున్నాడు.

రాజకీయ జీవితం
కోట శ్రీనివాస్ పూజారి బీజేపీ లో సామాన్య కార్యకర్తగా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసాడు. ఆయన కర్ణాటక శాసనమండలికి  దక్షిణ కన్నడ స్థానిక సంస్థల కోటాలో తొలిసారిగా ఎమ్మెల్సీగా ఎన్నికై  2010 జనవరి 6 నుండి  2016 జనవరి 4 వరకు శాసనమండలి సభ్యుడిగా పని చేసాడు. ఆయన 2012 జులై 12 నుండి 2013 మే 13 వరకు  జగదీష్ శెట్టర్ మంత్రివర్గంలో ముజరయి, ఓడరేవులు & లోతట్టు రవాణా శాఖ మంత్రిగా పని చేశాడు. 

కోట శ్రీనివాస్ పూజారి 2015లో జరిగిన శాసనమండలి ఎన్నికల్లో రెండోసారి తిరిగి ఎన్నికయ్యాడు. ఆయన బి.ఎస్.యడ్యూరప్ప మంత్రివర్గంలో  2019 ఆగష్టు 20 నుండి వరకు 2021 జులై 28 వరకు ముజరయి శాఖ మంత్రిగా,   2019 ఆగష్టు 20 నుండి  2021 జనవరి  21 వరకు మత్స్య శాఖ మంత్రి మంత్రిగా పని చేసి, ఆ తరువాత 4 ఆగష్టు 2021 నుండి  బసవరాజు బొమ్మై మంత్రివర్గంలో బీసీ & సాంఘిక సంక్షేమ శాఖల మంత్రిగా భాద్యతలు నిర్వహిస్తున్నాడు.

కోట శ్రీనివాస్ పూజారి డిసెంబర్ 2021లో జరిగిన శాసనమండలి ఎన్నికల్లో మూడోసారి తిరిగి ఎమ్మెల్సీగా ఎన్నికయ్యాడు. ఆయన 2022 జనవరి 6 నుండి 2028 జనవరి 5 వరకు ఎమ్మెల్సీగా కొనసాగనున్నాడు.

మూలాలు

కర్ణాటక రాజకీయ నాయకులు
కర్ణాటక వ్యక్తులు
1959 జననాలు
భారతీయ జనతా పార్టీ రాజకీయ నాయకులు